Document ID: 31999R0639

Κανονισμός (ΕΚ) αριθ. 639/1999 της Επιτροπής
της 25ης Μαρτίου 1999
σχετικά με την έγκριση νέων πρόσθετων υλών στη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί πρόσθετων υλών στη διατροφή των ζώων [1], όπως τροποποιήθηκε τελευταία από τον κανονισμό (ΕΚ) αριθ. 45/1999 της Επιτροπής [2], και ιδίως τα άρθρα 9ι και 3,
Εκτιμώντας:
ότι η οδηγία 70/524/ΕΟΚ προβλέπει ότι νέες πρόσθετες ύλες ή χρήσεις προσθέτων υλών μπορούν να εγκριθούν, λαμβανομένης υπόψη της προόδου των επιστημονικών και τεχνικών γνώσεων·
ότι μια νέα πρόσθετη ύλη, η οποία ανήκει στην ομάδα "Ιχνοστοιχεία", και ιδιαίτερα στο στοιχείο "Χαλκός-Cu" δοκιμάστηκαν επιτυχώς σε ορισμένα κράτη μέλη· ότι η νέα πρόσθετη θα πρέπει να εγκριθεί προσωρινά·
ότι μια προσωρινή έγκριση νέων πρόσθετων υλών ή χρήσεων πρόσθετων υλών μπορεί να παρασχεθεί, εάν το επίπεδο που επιτρέπεται στις ζωοτροφές δεν επιδρά δυσμενώς στην ανθρώπινη και στη ζωική υγεία, ή στο περιβάλλον, ούτε προκαλεί βλάβη στον καταναλωτή αλλοιώνοντας τα χαρακτηριστικά του ζωικού προϊόντος, εάν η παρουσία του στις ζωοτροφές μπορεί να ελεγχθεί και εάν μπορεί ευλόγως να υποτεθεί από τα διαθέσιμα αποτελέσματα ότι έχει ευνοϊκή επίδραση στα χαρακτηριστικά των εν λόγω ζωοτροφών ή στη ζωική παραγωγή όταν ενσωματωθεί στις εν λόγω ζωοτροφές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ουσία "Θειικός χαλκός-λυσίνη", που ανήκει στην ομάδα των "ιχνοστοιχείων", στοιχείο Ε4 "Χαλκός-Cu", μπορεί να εγκριθεί σύμφωνα με την οδηγία 70/524/ΕΟΚ ως πρόσθετη ύλη στις ζωοτροφές, υπό τους όρους που καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1999.

Labels: 0
1
17
6